דניאל גל

דניאל גל (נולדה ב-27 ביולי 1987) היא שחקנית ישראלית. נולדה למלך ויעל גל, גדלה ברמת השרון. בגיל 12 לקתה בתסמונת גייאן-בארה, שהפכה אותה למשותקת מהצוואר ומטה. במשך חצי שנה ישבה בכיסא גלגלים, ולאחר מכן עברה שיקום ארוך של שנתיים בו למדה להפעיל את גופה מחדש. בתיכון למדה במגמת מחול. לאחר שנים של טיפול פסיכולוגי והתקפי פוסט-טראומה התגלה לה שעברה כשהייתה קטנה הטרדה מינית מאדם שהכירה בילדותה. לא גויסה לצה"ל בשל עברה הרפואי. בגיל 18 עברה לגור לבדה בבאר שבע, כדי לרקוד בלהקת המחול קמע. למדה בסטודיו למשחק ניסן נתיב במסלול התלת-שנתי. גל שיחקה במספר הפקות בתיאטרון החאן, בצוותא, בהבימה ובקאמרי. בנוסף, הופיעה כרקדנית בלהקות מחול שונות, בין השאר כרקדנית מקצועית באנסמבל בת-שבע. בשנת 2010 שיחקה בתפקיד מרכזי בסדרת הדרמה "חיים אחרים" בערוץ 2 של קשת. בהמשך שנת 2014, כיכבה בתפקיד קטיה בסרט הפשע "כיפה אדומה" שביים ארנון צדוק במסגרתו היא גם דוברת רוסית. בשנת 2016 שיחקה את מור בעונתה השנייה של סדרת הפשע "פצועים בראש" בהוט 3, לצד גיא עמיר וחנן סביון. באותה שנה הצטרפה לעונות השישית והשביעית של סדרת הנעורים "גאליס" בערוץ הילדים ב-HOT, בתפקיד ניקה. בנוסף, שיחקה בסרט הקומדיה "הלהקה האחרונה בלבנון", בבימויים של בן בכר ואיציק קריחלי. מאז 2016, משחקת בתפקיד ראשי בסדרת הדרמה הקומית של yes "תאג"ד", בתור רותם פולק. ב-2017 שיחקה את יוליה קרונסקי בעונה השישית של סדרת הנעורים "ראש גדול - ראש חדש" בערוץ KidZ. באותה שנה שיחקה בסרטו של אריק רוטשטיין "אנטנה". מאז 2018 משחקת בתפקיד ראשי בסדרה "דאנסטורי" בתור דפנה בערוץ דיסני ישראל ב-yes. ב-2018 שיחקה בתפקיד ראשי בסרט הטלוויזיה "חטיפה-קו 300" בקשת 12, המבוסס על מקרה אמיתי. ב-2019 שיחקה בתפקיד מרכזי-כפול - אלכס-מריאנה - בסדרה הקומית "בת אל הבתולה" שב-HOT בידור. כמו כן, כיכבה בסרטה של הקולנוענית החרדית, דינה פרלשטיין, "תמרות עשן", ובסדרת הדרמה "ביום שהאדמה רעדה" בקשת 12. ב-12 במרץ 2020 השתתפה בווידאו קליפ של ארקדי דוכין ואיזי "השיר של עומר", כשחקנית לצדו של שלום מיכאלשווילי, לזכרו של עומר אוחנון. ב-2021 שיחקה בתפקיד ראשי בסרט "רסיסים" של הקולנוענית החרדית, דינה פרלשטיין ובסרטו של גורי אלפי "עוד סיפור אחד". ב-2023 שיחקה בעונה השלישית של הסדרה "שקשוקה" בכאן חינוכית בתפקיד נגה. גל השתתפה בעונה השלישית של "רוקדים עם כוכבים", שעלתה לשידור בשנת 2024 והודחה ברבע הגמר. במשך שלוש שנים הייתה בת-זוגו של הבמאי יותם גנדלמן. מתגוררת בקיבוץ יחיעם עם בעלה השחקן ובן-הקיבוץ, יואל רוזנקיאר. בדצמבר 2022 נולד בנם הראשון. ב-2020 חשפה שהיא סובלת מפוסט-טראומה, עקב היותה קורבן לניצול מיני בילדותה. היא אף מעבירה הרצאות בנושא. לטענתה, התחושות הקשות שהיו לה כילדה מהתקיפות שעברה גרמו לה לחלות בתסמונת גייאן-בארה. רקדנית בלהקות דניאל גל, ברשת החברתית פייסבוק דניאל גל, ברשת החברתית אינסטגרם דניאל גל, במיזם "אישים" לתיעוד היצירה הישראלית דניאל גל, במסד הנתונים הקולנועיים IMDb (באנגלית) דניאל גל, באתר "אידיבי", מאגר הידע העברי לקולנוע ישראלי ועולמי דניאל גל, בארכיון הבימה דניאל גל, באתר סוכנות רינת ואילן רן בוקר, דניאל גל: "נוצרה לי דמות של מלאך על המסך", באתר ynet, 2 במאי 2018 סמדר שיר, "'גרושה' זה התואר הכי סקסי בעולם", באתר "ידיעות אחרונות", 23 במרץ 2019 דניאל גל, וידאו: הילה רגב, דניאל גל: "בגיל 24 היה לי פלאשבק. הבנתי שנוצלתי מינית לאורך ילדותי", באתר Xnet‏, 22 ביוני 2020 דניאל גל: "גברים שהותקפו מינית שיתפו אותי" באתר youtube,מרץ 2021 מאיה כהן, "אני עושה דברים שגורמים לי לבעור": דניאל גל אינטימית מאי פעם, באתר ישראל היום, 7 באפריל 2022 אפס ביחסי קצוות: דניאל גל נראתה אחרת לגמרי פעם, באתר ‏מאקו‏, 1 בנובמבר 2016 מאיה כהן, "אני עושה דברים שגורמים לי לבעור": דניאל גל אינטימית מאי פעם, באתר ישראל היום, 7 באפריל 2022 נבו זיו, "בשיא המחלה הייתי משותקת מהצוואר ומטה. חסרת אונים ברמה שצריך לקלח אותי, לצחצח לי שיניים, איבדתי את כל הרפלקסים", באתר "ידיעות אחרונות", 7 באוקטובר 2016 דניאל גל, דניאל גל: "בגיל 24 היה לי פלאשבק. הבנתי שנוצלתי מינית לאורך ילדותי", באתר Xnet‏, 22 ביוני 2020 "אני נמשכת לגבר הישראלי באופן כללי", באתר ישראל היום, 22 במרץ 2018 דניאל גל, וידאו: הילה רגב, דניאל גל: "בגיל 24 היה לי פלאשבק. הבנתי שנוצלתי מינית לאורך ילדותי", באתר Xnet‏, 22 ביוני 2020 יעל, הרקדנית המחוננת, באתר ‏מאקו‏, 27 באוקטובר 2010 שירה יום טוב, רוקדים עם כוכבים בדרך למסך: זה המתמודד החדש בתחרות, באתר אייס, 20 במרץ 2024 תומר קמרלינג, "או שדיבורים על ילדים מזרזים את הילד, או שהם מזרזים את הפרידה", מאקו, 29 בנובמבר 2019 רינונים, באתר www.rinunim.co.il תגידו מזל טוב: דניאל גל הפכה לאמא בפעם הראשונה בחייה - וכך קוראים לבנה, באתר TMI, ‏7 בדצמבר 2022 דניאל גל - Daniel Gal, באתר www.facebook.com רשימת העולים לגמר תחרות הטלוויזיה 2016, באתר האקדמיה הישראלית לקולנוע וטלוויזיה